open-index/open-wikipedia-markdown huggingface dataset:
78-plate

**78-plate**, også omtalt som «skjellakkplate» og «steinkake», er en grammofonplate med riller som inneholdt en analog representasjon av lyd og musikk. 78-platene ble/blir avspilt med 78 omdreininger i minuttet — derav navnet 78-plate. Noen av de eldste 78-platene hadde bare lydopptak på én side, men de fleste hadde lydopptak på begge sidene. Platene ble spilt fra ytterst og innover. De ble vanligvis framstilt av en blanding av det harpikslignende stoffet skjellakk og ulike mineraler.

## Materialer
De første platene ble framstilt av mange forskjellige materialer, som hard gummi, en blanding av voks og eter. I 1896 oppdaget Fred Gaisberg at skjellakk-baserte plater fungerte bedre enn hardgummi og fra 1897 ble det gått over til en blanding av ca. 1/3 skjellakk og resten mineraler som skifer, kalk, bomullfiber og lignende. Fra da av dominerte skjellakk-baserte plater markedet. Grunnen til at man blandet skjellakk med mineraler var at plater framstilt av skjellakk alene ikke var stabile nok. Det er disse tilsetningsmineralene som fører til at støy ved avspillingen av skjellakkplater. Det reduserte også prisen ved å blande inn andre materialer. Disse platene ble kalt for «skjellakkplater» eller «steinplater», og de gikk lett i stykker, eksempelvis ved å miste en på gulvet.

Platene ble opprinnelig spilt av med en stift av stål. For at stiften skulle passe til formen på rillene ble den framstilt av mykt stål og platene hadde innblandet et slipemiddel som endret stiftens form og stiften måtte derfor skiftes ut etter et visst antall avspillinger. Det ble solgt ekstra stifter i små pakninger, og enkelte platespillere hadde en liten skuff i hjørnet for ekstra stifter, som vist på bildet fra *His Master's Voice*.

78-platene ble som regel produsert med 10 " diameter, men 12 "-plater fantes også – særlig for klassisk musikk. Men i den tidligste perioden fantes også 7" diameter.

I 1904 forsøkte man å framstille plater av cellulose, men dette materialet genererte enda mere støy under avspillingen enn de skjellakk-baserte platene og ble derfor ingen suksess. Skjellakk ble framstil sørøstlige Asia, men på grunn av japansk okkupasjon av denne delen av verden under andre verdenskrig ble det vanskelig å få tak på skjellakk. Det ble derfor på nytt lett etter andre materialer, som ikke alltid var like holdbare som skjellakk. Skjellakkplater ble produsert for det norske markedet fra begynnelsen av 1900-tallet helt fram til 1958, da grammofonplater produsert i vinyl ble introdusert. Fra da av overtok vinylplatene og skjellakkplatene var historie. Da tok etter hvert vinylplatene med 45 eller 33 omdreininger per minutt over som medietype for lydopptak.

## Referanser


## Eksterne lenker

* Framstilling og produksjon av skjellakkplater, undervisningsvideo fra 1942.
Grønsfjorden

**Grønsfjorden** er en fjord som ligger på grensen mellom Lindesnes og Lyngdal kommune i Agder. 

Grønsfjorden begynner ved Selhovden på Sælør, og strekker seg 12 kilometer innover før den ender i et langt, smalt sund som fører inn til Lehnesfjorden ved Jåsund. På sitt dypeste, utenfor Hundingsland, er den 172 meter dyp, mens den er grunnest inne ved Jåsund hvor den bare er 3,5 meter dyp.

Fjorden er kjent for sin periodevise grønnfarge, forårsaket av algen *[[Emiliania huxleyi]]*.

## Referanser
Microsoft Digital Image

**Microsoft Digital Image** var et fotoredigeringsprogram utviklet av Microsoft.  

Microsoft Digital Image ble lansert i 2003 som en etterfølger av den tidligere programvaren Microsoft Picture It!. Det var et program for å administrere og redigere digitale bilder og tilbød ulike bilderedigeringsfunksjoner, blant annet beskjæring, justering av lysstyrke og kontrast, bruk av filtre og fjerning av røde øyne-effekter. 

Siste utgave av programmet *Microsoft Digital Image Suite 2006* ble lansert i 2005. I 2007 ble utviklingen av programvaren permanent avsluttet. 

## Referanser


## Eksterne lenker
*
Godtfred av Rhenen

**Godtfred II av Rhenen** (død 27. mai 1178) var biskop i Utrecht fra 1156 frem til sin død i 1178.

Godfried var en av det keiservennlige Hohenstaufenpartiets støttespillerere. I denne sammenhengen måtte han i 1159 ta seg av et borgeropprør som også hans egen ministerialer deltok i, året etter ble opprøret avsluttet til biskopens fordel. Opprørerne hørte til det pavevennlige Welfpartiet.

Etter dette sørget han for å forsterke sin makt i Oversticht og i Friesland, noe som førte til en konflikt med grev Floris III av Holland i 1165. I denne konflikten opptrådte keiser Fredrik Barbarossa som megler. Biskop Godtfred bygget festninger i Vollenhove og Montfoort.

## Referanser
Herman van Horne

**Herman av Horne** (død 31. januar 1156) var biskop og fyrstbiskop i Utrecht fra 1150 frem til sin død i 1156.

I juli 1150 ble Herman viet til biskop. Hans utnevnelse ble støttet av hertugene av Gelre og Kleve og greven av Holland, mens borgerne i Utrecht var imot. Byens motstand ble til slutt brutt av keiser Fredrik Barbarossa.
## Referanser
Eduardo Archetti

**Lavaisse Eduardo P. Archetti** (1943–2005) var en argentinsk-født norsk professor i sosialantropologi.

Archetti studerte ved Universitetet i Buenos Aires før han reiste til Paris for å fullføre sin doktorgrad sammen med Maurice Godelier. Arbeidet fokuserte på endringer i landbruket i Argentina og var sterkt influert av samtidens strømninger i marxistisk antropologi.

Han kom til Norge i 1976. Archetti arbeidet helt fram til sin bortgang ved Universitetet i Oslo. Han var ansatt som førsteamanuensis ved Sosialantropologisk institutt fra 1980 til 1986, og deretter som professor ved samme sted. Archetti var en av grunnleggerne av EASA (European Association of Social Anthropologists).

Archetti hadde brede interesser: Etter å ha forsket og skrevet om bønder i Argentina med utgangspunkt i økonomisk avhengighetsteori på 1970-tallet gjorde han nye feltarbeid i Argentina, Ecuador og Zambia. Han hadde et sterkt fokus på sosiale og kulturelle endringsprosesser og modernitet, blant annet økonomi, symboler og kulturell identitet. Senere skrev han blant annet om fotball, tango og polo i argentinsk nasjonal identitet samt sport generelt.

Han var gift med sosialantropologen Kristi Anne Stølen, som også er professor ved Universitetet i Oslo. Deres sønn Kristoffer Archetti Stølen (født 1978) er filmfotograf utdannet ved Den Norske Filmskolen. Deres datter Alexandra Archetti Stølen (født 1975) har vært leder for Oslo World Music Festival siden 2006.

## Referanser
Siemens SXG75

**Siemens SXG 75** er en mobiltelefon utviklet av elektronikk-selskapet Siemens. Dette var den aller siste mobilen Siemens Mobile produserte før sammenslåingen med taiwanske Benq i 2005. SXG 75 ble allerede før den kom ut Siemens sitt nye flaggskip på mobilfronten. Man kan få den i svart/metallic farge, eller en ren hvit farge. 

## Spesifikasjoner
*Utforming:  Klassisk
*Dimensjoner: Høyde: 11,15 cm, bredde: 5,3 cm, tykkelse: 2 cm, vekt: 136 gram  
*Skjermtype: TFT/TFD
*Bredde: 240 punkter
*Høyde: 320 punkter
*Antall Farger: 262144 farger
*Skjermstørrelse: 2.2 tommer
*Smarttelefon: Ja
*Java: Ja
*MP3 spiller: Ja
*Radio: Ja
*GPS: Ja (innebygget)
*3G: Ja
*Videotelefoni: Ja
*WI-FI: Nei
*EDGE: Nei
*Internminne: 128 MB
*Minnekortstøtte: Ja, RS-MMC (Reduced Size Multimediacard)
*Taletid GSM: 6 Timer
*Taletid UMTS: 5 Timer
*Hviletid: 400 Timer
*MMS: Ja
*Bluetooth: Ja
*GPRS: Ja
*IrDa: Ja
*Trykk og Snakk: Ja
*Kamera: Ja, 1600x1200 pixler (1,92 megapixler)
*Video: Ja, 176x144 pixler
*Blitz: Nei

## Bilder av Siemens SXG75
*Bilde fra www.telecomwereld.nl
*Bilde fra www.passionmobile.com
Fylkesvei 334 (Rogaland)

**Fylkesvei 334 i Rogaland** gikk mellom Brattebø og Sentrum i Sandnes. Veien var 3,9&nbsp;km lang.

2019 ble veien del av fylkesvei 334.

## Kommuner og knutepunkter

## Referanser


## Eksterne lenker
* Vegvesenets vegkart
Fylkesvei 220 (Rogaland)

**Fylkesvei 220 i Rogaland** går mellom Håbakken i Klepp og Figgjo i Sandnes. Veiens lengde er 7,5&nbsp;km.

2019 ble veien del av fylkesvei 4424.

## Kommuner og knutepunkter

## Referanser


## Eksterne lenker
* Vegvesenets vegkart
Tor Inge Romøren

**Tor Inge Romøren** (født 1947) er en norsk lege og sosiolog som har aldersforskning og helsetjenester som spesialområde. Han har utgitt flere bøker innen sitt fagfelt. Han var sentral i etableringen av Senter for omsorgsforskning og var senterets  første leder.

Han ble cand.med. i 1974 og magister i sosiologi i 1984 ved Universitetet i Oslo. I 2001 tok han en doktorgrad om eldres livsvilkår og de siste leveår. Avhandlingen hadde tittelen *Den fjerde alderen : funksjonstap, familieomsorg og tjenestebruk hos mennesker over 80 år*.

Romøren har særlig arbeidet med helsetjenesteforskning og aldersforskning. I 1977 ble han ansatt som sosiallege og senere helsesjef i Larvik. I 1986 ble han stipendiat (NAVF), engasjert av sosialdepartementet til å lede en evaluering av kommunehelsetjenesten (1986–1988). Han ble deretter ansatt som forsker ved Folkehelseinstituttet, som forskningsleder i Norges forskningsråd og som forsker ved Norsk institutt for forskning om oppvekst, velferd og aldring ved NOVA. Senere ble han ansatt ved Høgskolen i Gjøvik. Her ble han utnevnt til professor og hadde denne stillingen til han gikk av med pensjon i 2015. Under denne tiden var han sentral i etableringen Senter for omsorgsforskning i 2006 og var dens første leder. Siden er det blitt etablert flere slike sentere knyttet til universitets- og høgskolesystemet i alle landets regioner. Senteret på Gjøvik koordinerer virksomheten. Han var den første redaktøren av ''Tidsskrift for omsorgsforskning'' fra 2015 til 2017.  

Romøren har bakgrunn fra Frelsesarmeen og var både soldat og musikant før han valgte å forlate den i slutten av tenårene. Han har også vært politisk aktiv i organisasjonen Nei til atomvåpen.  

Han har utgitt mer enn 150 artikler, bokkapitler og bøker innen sitt forskningsfelt. Hans bokutgivelser omfatter blant annet *Legemakt og samfunnsstyring* (1984), *Den fjerde alderen* (2001), *Last Years of Long Lives – The Larvik Study* (2003) og *Pleie- og omsorgstjenesten i kommunene: tjenestemottakere, hjelpebehov og tilbud* (2003).

## Referanser
Haldor Midthus

**Haldor Midthus** (født 6. oktober 1841, død 31. mars 1906) var en norsk volapükist, som senere ble en pioner i den norske esperantobevegelsen. Han arbeidet som lærer på Søfteland, Lysekloster og Drange i Os ved Bergen fra 1869 til 1904. Han var med på å stifte Venstre i Os.

I 1886 besøkte han Uppsala og kom i kontakt med  Volapük. I 1900, etter at Volapük-bevegelsen for det meste hadde falt sammen, lærte han esperanto og resten av livet agiterte han for dette språket, spesielt blant andre lærere. Han påbegynte en lærebok, som aldri ble utgitt.
## Referanser
Hartbert

**Hartbert** (død 1150) var biskop i Utrecht fra 1139 frem til sin død i 1150.

Den 24. juli 1139 ble Hartbert innviet som biskop. I sin tid som biskop slo han ned et opprør i Groningen.

Biskop Hartbert innsatte sin eldre bror Ludolf som prefekt i byen Utrecht, mens han ga sin yngre bror Leffart slottet Coevorden i Overijssel, sørøst i Drenthe i len. Dermed fikk Leffart også kontrollen over den eneste veien gjennom Bourtangermyren som forbandt Drenthe med Tyskland. 
## Referanser
Congo (Brasil)

**Congo** er en kommune i delstaten Paraíba i nordøstregionen av Brasil.

## Referanser


## Eksterne lenker
* 
* http://www.cprm.gov.br/publique/cgi/cgilua.exe/sys/start.htm?sid=36&infoid=317
* https://web.archive.org/web/20150710134152/http://www.famup.com.br/
Fylkesvei 4418

**Fylkesvei 4418** går mellom Vaula bru og Madland i Gjesdal.

Frem til 2019 hadde veien betegnelsen fylkesvei 286 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jan Aasmann Størksen

**Jan Aasmann Størksen** (født 1961) er en norsk reklamearbeider, gründer, bistandsarbeider og sakprosaforfatter.

Størksen har hatt stillingen som markedssjef i Frelsesarmeen. Han ble under denne tiden kjent for å ha utviklet Frelsearmeen som merkevare, og var tilrettelegger for etableringen av bistandsprosjektet Sally Ann. På 1990-tallet var han med å etablere Sydvest reklamebyrå på Stord. Han etablerte senere reklamebyrået Drivkraft i Stavanger og har ledet og vært engasjert i ulike bistandsprosjekter innen Frelsesarmeen.    

Størksen er utdannet ved Frelsesarmeens offisersskole.

Han har utgitt bøkene *Du er mer enn du tror – 10 søndagsskoletimer for voksne* (2005), *Soneforsvar med barn i hus* (2007), *Drikk mer – 103 gode grunner* (2008) og *Suppe, såpe & frelse fra fire verdenshjørner* (2009).

Han ble gift i 1994 med psykolog Ingunn Størksen (født Mæland).

## Referanser
Göran Rosenberg

**Göran Jakob Rosenberg** (født 1948) er en svensk forfatter, programleder og journalist. 

## Liv og virke
Rosenberg har jødisk bakgrunn. Hans foreldre kom fra Łódź i Polen. Begge kom til Sverige etter å ha blitt befridd fra en konsentrasjonsleir. Han tilbrakte deler av sin barndom i Israel. Dette oppholdet har vært med på å prege hans gjerning som forfatter og journalist. Han har ofte kritisert israelske politikere og arbeidet for det palestinske folks rettigheter. Hans forfatterskap har ofte dreid seg om spørsmål knyttet opp til demokrati, moral og rettferdighet. I flere av hans tekster fins det også et idehistorisk perspektiv. Rosenberg har tidligere vært marxist-leninist.

Rosenberg startet yrkeskarrieren i ''Dagens Eko'' på Sveriges radio. Siden har han blant annet vært spaltist i *[[Dagens Nyheter]]* (1991–2011) og redaktør for tidsskriftet *[[Moderna Tider]]* (1990–1999). Han har også vært utenrikskorrespondent og programleder i Sveriges Radio og SVT, samt leder for programserien *Rosenberg* i svensk TV4. Han har også produsert noen dokumentarfilmer for TV, blant annet *Den svarta staden med det vita huset*, som ble tildelt The Golden Nymph ved den internasjonale TV-festivalen i Monte Carlo 1990, og *Goethe och ghetto* som ble belønnet med The Czech Crystal ved den internasjonale TV-festivalen i Praha 1996.

Han har blitt tildelt flere priser. Blant annet Stora Journalistpriset (1993).

Han er far til skuespillerinnen Vanna Rosenberg.

## Bibliografi
* 1991 *Friere kan ingen være : den amerikanske frihetsidé fra revolusjonen til Reagan*
* 1993 *Medborgaren som försvann*
* 1994 *Da Capo al Fine*
* 2000 *Tanker om journalistikk*
* 2002 *Det tapte landet : en personlig historie* (politisk selvbiografi som er oversatt til norsk)
* 2004 *Friare kan ingen vara*
* 2005 *Plikten, profitten og kunsten å være menneske* (på norsk, omtale i Dagbladet) 
* 2006 *Utan facit*
* 2012 *Kort opphold på veien fra Auschwitz*
* 2021 *Rabbi Marcus Ehrenpreis obesvarade kärlek* 

## Referanser


## Eksterne lenker
* Nettsted
Tobias Hysén

**Tobias Hysén **(født 1982) er en svensk tidligere fotballspiller og er sønn av tidligere toppspiller Glenn Hysén.

Han startet sin karriere i Lundby IF, før han gikk til BK Häcken og videre til Djurgården i 2004. Han vant Allsvenskan med Djurgården i 2005. I august 2006 signerte han for Sunderland for 1,7 millioner pund, men returnerte til Sverige og  i 2007.
Før han avsluttet sin profesjonelle karriere i IFK Göteborg etter 2018-sesongen, hadde han to sesonger i kinesisk superliga.

## Referanser


## Eksterne lenker
* 
* Sunderlands offisielle side om Hysen
Stor-Serbia

**Stor-Serbia** (serbisk: Велика Србија/Velika Srbija) er en betegnelse brukt av serbiske nasjonalister på et utvidet Serbia, som omfatter deler av nabolandene, også områder hvor serberne bare utgjør en minoritet. Under Slobodan Milošević, som senere ble tiltalt for krigsforbrytelser og forbrytelser mot menneskeheten, forsøkte serbiske myndigheter å skape et Stor-Serbia gjennom kriger mot nabolandene.

## Se også
* Stor-Albania
Fredrik Strage

**Per Fredrik Strage** (født 1972) er en svensk forfatter og musikk-journalist.

Strage har blant annet skrevet for *[[Dagens Nyheter]], [[Månadsjournalen]], [[Nöjesguiden]], [[Ultra (tidskrift)|Ultra]], [[Sound Affects]]*, *[[Café (magasin)|Café]]*, ''Sonic Magazine'' og det amerikanske *[[Billboard]]*. Han ahr også hatt faste innslag i TV4s *Nyhetsmorgon*. I 2016 gjorde han seg bemerket gjennom podcasten "Hemma hos Strage", som ble tildelt Svenska podcastpriset i kategorien "musikk". 

Han har utgitt bøkene *Mikrofonkåt* (2001), *Fans* (2005), *Strage Text* (2010) og *Strage 242* (2018).

I 2008 ble han tildelt Stora Journalistpriset i kategorien "Årets Förnyare". 

## Referanser
Tales of Destiny

er et rollespill utviklet av Wolf Team og utgitt av Namco. I Japan ble spillet lansert for PlayStation i 1997, mens den nordamerikanske utgaven ble utgitt året etter. *Tales of Destiny* er det andre spillet i *[[Tales-serien]]*, og bærer store likheter med *[[Tales of Phantasia]]*. I 2006 ble en oppdatert utgave av spillet sluppet for PlayStation 2 i Japan. Begge utgaver inneholder mellomsekvenser produsert av Production I.G.

## Handling

Den eventyrlystne ungdommen Stahn Aileron er hovedpersonen i *Tales of Destiny*. I starten av spillet har Stahn sneket seg om bord på det flygende fartøyet Draconis. Når mannskapet merker at de har med en blindpassasjer, setter de Stahn til å vaske dekket. Etterhvert blir det flygende skipet angrepet av fiendtlige monstre, som lett overmanner mannskapet om bord på Draconis. Stahn løper inn i lasterommet, hvor han finner et snakkende sverd ved navn Dymlos. Dymlos forteller at han er ett av flere hellige sverd som går under fellesbetegnelsen *”Swordians”*. Som eneste overlevende, rømmer Stahn og Dymlos fra det flygende skipet ved hjelp av en redningspod. Etter å ha krasjlandet i en innsjø, møter Stahn flere personer som eier sine egne snakkende sverd, og blir etter hvert koblet opp mot en eldgammel konflikt mellom to menneskegrupper.

## Kampsystem

I likhet med forrige spill i serien, benytter Tales of Destiny seg av **Linear Motion Battle System**, som er kampsystemet Wolf Team utviklet for bruk i *Tales of Phantasia*. Kampene foregår i sanntid, og er oftest tilfeldige. Med andre ord er det sjelden at den som spiller har valget imellom å gå i kamp eller la være. Spilleren har hele tiden kontrollen over én figur, og kan bevege seg i to retninger; fremover og bakover. Figurene kan beskytte seg, og angripe motstanderne med våpen eller magi. 
Hver gang man vinner en kamp blir figurene belønnet med erfaringspoeng, som igjen fører til at de når høyere styrkenivåer. Dette gjelder ikke for figurer som er bevisstløse når kampen er over. Helse og magi blir målt i Hit Points (HP) og Tech Points (TP), mens erfaring blir målt i Experience (exp). I likhet med rene slåssespill, kan man i Tales of Destiny benytte seg av mange forskjellige angrepskombinasjoner.

## PlayStation 2-utgaven

En oppdatert utgave av Tales of Destiny ble utgitt 30. november 2006 i Japan. Denne er eksklusiv for PlayStation 2, og inneholder den hittil raskeste utgaven av Tales-seriens kampsystem, som nå er mer avansert enn i den første utgaven av Tales of Destiny. I tillegg inneholder PlayStation 2-utgaven tredimensjonal, cel-shadet grafikk.

## Eksterne lenker
* Offisielt Tales of Destiny-nettsted (PlayStation 2-utgaven)
* Offisielt engelsk nettsted (PlayStation-utgaven)
* Tales of Destiny på GameFAQs
Anita Borch

**Anita Borch** (født 1968) er en norsk sosiolog og forsker med  som spesialområde. Hun er ansatt som forsker ved SIFO, Oslomet. 

Borch er utdannet sosiolog ved Universitetet i Oslo i 1994. Hovedoppgaven hadde tittelen *"Hei hå, nå er det jul igjen..." : en kvantitativ studie av innkjøp, giving og mottak av julegaver*. I 2013 tok hun en doktorgrad om pengespill og spilleproblemer i hjemmet ved Helsingfors universitet. Avhandlingen hadde tittelen *Households' Images of Gambling*. 

I 1994 ble hun ansatt som vitenskapelig assistent, og etterhvert forsker og forskningsleder ved SIFO, Oslomet. Her har hun jobbet med tema som ansvarlig forskning, kjøpestopp, fedme, matsikkerhet, energiforbruk i hjemmet, julegave-giving, forbrukerkunnskap blant unge, økonomisk likestilling, digitale medier og barn og reklame.

## Referanser
Jan-Paul Brekke

**Jan-Paul Brekke** (født 1966) er en norsk sosiolog og forsker som har flyktninger og migrasjon som sine spesialområder. Han er ansatt som forsker ved Institutt for samfunnsforskning (ISF). Brekke er også aktiv innen teatersport og var fast deltaker i humorprogrammet ''Løvebakken'' på NRK.

## Forskning
Brekke ble cand.polit. ved Universitetet i Oslo i 1994. Hovedfagsoppgaven hadde tittelen *Frivillighet og lokalsamfunn: en studie av to frivillighetssentralers omgivelser*. I 2001 tok han en doktorgrad norsk flyktningepolitikk. Avhandlingen hadde tittelen *Velkommen og farvel?: midlertidig beskyttelse for flyktninger i Norge*.

Han har vært tilknyttet Institutt for samfunnsforskning (ISF) siden 1992; Han startet som vitenskapelig assistent 1992–1995, var stipendiat 1995–2001 og forsker siden 2001. Hans arbeid ved ISF har vært avbrutt av et opphold som forskningssjef hos Ipsos MMI 2014–2016. I stipendiatperioden var han også gjesteforsker ved Universidade Aberta i Lisboa, Portugal 1997–2000. 

Brekke har forsket mest på tema knyttet til flyktinger, migrasjon, asylpolitikk og integrasjon. Han har også studert spørsmål knyttet til sivilsamfunnet og frivillige organisasjoner. Det siste bidraget innenfor dette området tar for seg utfordringene som snowboardkulturen utgjør for den mer tradisjonelt organiserte idretten. Han har også vært opptatt av etnometodologi og hvordan mennesker håndterer møter ansikt til ansikt. Samfunnsvitenskapelig metode er også en del av hans interessefelt og her har han blant annet studert bruken av fotografier som en del av feltarbeid og utfordringer ved bruk av tolk under kvalitative intervjuer.

## Teater og TV
Brekke har vært aktiv innen teatersport siden starten av 1990-årene. Sammen med Harald Eia, Thorbjørn Harr og Helén Vikstvedt har han blitt nordisk mester og flere ganger Norgesmester i teatersport. Han er medlem av gruppen Teatersport Oslo. 

Fra 2003 til 2012 var han fast paneldeltaker i humorprogrammet *[[Løvebakken (TV-program)|Løvebakken]]* på NRK TV. Han hadde også mindre roller i humorprogrammet *[[Lille Lørdag]]*. 

## Referanser


## Eksterne lenker
*
Plesiosaurus

**Plesiosaurus** (gresk: *plesios*, nær + *sauros*, øgle) var en stor (rundt 3-5 meter lang) vannlevende reptil (svaneøgle) som levde i den tidlige delen av juraperioden. Den er kjent fra nesten komplette skjelettfunn i England og Tyskland. Kjennetegnene dens var et lite hode, en lang og slank hals, en bred skilpaddelignende kropp, en kort hale, og to par lange luffer. Den låner bort navnet sitt til en større gruppe reptiler, som plesiosauros er et tidlig, men typisk medlem av.

Den levde bare i havet og spiste belemnitter, fisker og andre småkryp i havet. Den svømte ved hjelp av loffene, halen var for kort til å brukes til noe særlig.

Den første kjente plesiosaurus ble funnet i 1812 i Lyme Regis av Mary Anning, som også fant den første ichtyosaurus vi kjenner, under en av sine vandringer langs de farlige kystklippene ved hjembyen. Hun brukte ti år på å få løs plesiosauren, med primitivt verktøy og under vanskelige forhold.  I dag er den utstilt på National History Museum i London.

## Referanser


## Eksterne lenker
*
Sissy Wish

**Siri Wålberg** (født 17. oktober 1980 i Oppegård) er en norsk artist som opptrer under navnet **Sissy Wish**.

Hun vant Urørt-konkurranse på  i 2003 for singelen «The Six Feet Tall». Året etter ga hun ut debutalbumet *You May Breathe* som ga henne Spellemannprisen 2004 i klassen kvinnelig artist og nominasjon i klassen årets nykommer foran Alarmprisen 2005. I 2005 ga hun ut albumet *Tuning In* og i 2007 *Beauties Never Die* som hun ble nominert til Spellemannprisen 2007 i klassen kvinnelige artist for.

## Diskografi

### Album
* *You May Breathe...* (Tuba/Bauta – 2004)
* *Tuning In* (Tuba/Bauta – 2005)
* *Beauties Never Die* (SonyBMG – 2007)
* *Happy Monster* (SissyMusic – 2013)

### Singler/EP
* «The Six Feet Tall» (EP – Tuba/Bauta – 2003)
* «Table 44» (7* – Sissy Music – 2007)
* «DWTS» (7* – Sissy Music – 2008)
* «Dance All Night With You» (Singel – 2011)

### Medvirker på
* Sondre Lerche: *[[Heartbeat Radio]]*  (2009)

## Referanser


## Eksterne lenker
* 
*  MySpace
Lyngseidet

**Lyngseidet** (kvensk: *[[Kvenske stedsnavn (Lyngen)|Yykeänmuotka]],* nordsamisk: *Ivgumuotki*, arkaisk russisk: *Ivčeskij Volok*), er et tettsted og administrasjonssenteret i Lyngen kommune i Troms. Tettstedet har  innbyggere per 1. januar , og ligger på vestsiden av fjorden Lyngen. Lyngseidet er også et eid mellom fjorden Lyngen og fjordarmen Kjosen i Ullsfjorden. Eidet er tre kilometer bredt.

Førsteleddet av navnet kommer av svensk lugn (norsk logn) «den stille», sisteleddet viser til eidet vestover til fjordarmen Kjosen.
 
## Stedet

Lyngseidet er et handelssted fra 1789 og her finnes en del eldre, verneverdig bebyggelse. Man har industrivirksomhet i bransjene gummi-, plast og mineralsk industri. Det er betydelig turisttrafikk til blant annet Lyngsalpan.

På Lyngseidet ligger Lyngen kirke fra 1770-tallet. En kilometer sør for Lyngseidet ligger Solhov folkehøgskole. Bygningen ble oppført i 1924 og er Nord-Norges største trebygning. Folkehøgskolen ble nedlagt i 1987. Mens Eidebakken barne- og ungdomsskole på Lyngseidet ble renovert i 2010/2011, ble Solhov brukt som barne- og ungdomsskole. Etter den tid brukes den som overnattingssted.

Lyngseidet er et viktig knutepunkt for trafikken i Nord-Troms mellom Tromsø og Alta. Fylkesvei 91 går nordvestover mot Svensby ved Ullsfjorden, og videre mot Tromsø. Fylkesvei 868 går sørover til Oteren i Storfjord og E6/E8. Det går også fylkesvei nordover til Årøybukt og Koppangen. Over fjorden Lyngen går ferge (del av fylkesvei 91) til Olderdalen i Kåfjord og E6. Like ved ferjeleiet står skulpturen Gollis, en 9,4 meter høy julenisse i plast.

3. september 2010 gikk det et kvikkleireskred ved Lyngseidet. En person ble reddet ut av et hus som fløt på sjøen.

## Referanser


## Eksterne lenker
* Arkitekturguide:
** Bakeriet og Rossgården på Lyngseidet
** Eidebakken skole
** Lyngen kirke
** Lyngen prestegård
** Solhov folkehøgskole
Ethnologue

***Ethnologue: Languages of the World*** er en katalog over språk som gis ut i papirform og på Internett av SIL International.

Ethnologue inneholder i sin 15. utgave (2005) statistikk for 6912 språk, en økning fra 6809 i 14. utgave (2000). Blant informasjonen man finner er antall mennesker som snakker språket, hvor det snakkes, dialekter, forhold til andre språk, om *[[Bibelen]]* finnes på språket og annet. Sammen med Linguasphere Register regnes den som den mest omfattende oversikten over språk som finnes.

I 1984 tok Ethnologue i bruk «SIL-koder», en trebokstavskode for hvert språk. Fordi Ethnologue definerer språk ut fra en sosio-lingvistisk evaluering, og ikke bare rene lingvistiske kriterier, er det langt flere SIL-koder enn de konkurrerende standardene ISO 639-1 og RFC 3066. I den 14. utgaven var det hele 7148 SIL-koder som ikke stemte overens med ISO 639-2-kodene. Dette avviket ble sett som negativt, og i 2002 ble Ethnologue invitert til å jobbe sammen med ISO for å lage en ny, felles standard. Denne standarden, ISO 639-3, ble tatt i bruk fra 15. utgave, og omfatter 7299 koder. Begrepet SIL-kode flat bort fra denne utgaven.  Ved bruk av eldre utgaver vil det være uoverensstemmelser mellom SIL-koden og ISO 639-3.

## Vurdering
Ehtnologue blir både rost og kritisert. Utover hvor omfattende verket er, har det særlig blitt rost for å ta med en rekke alternative navn på språk, som språkets eget navn, dets offisielle navn og hva andre kaller det. Kritikken går blant annet på forholdet til semittiske språk, hvor enkelte hevder at SIL Internationals kristne grunnholdning har ført til gale klassifiseringer av religiøse eller ideologiske årsaker.

Det er også funnet mange feil i Ethnologue; blant annet ble flere språk som var med i 14. utgave fjernet i den 15., ettersom de ikke eksisterte. Det foregår et kontinuerlig arbeid med korrigering og oppdatering med tanke på neste utgave. En del av informasjonen, spesielt i forhold til små språk, er også utdatert; dette må i mange tilfeller tilskrives at det er umulig å få informasjon fordi det ikke avholdes folketellinger hyppig nok i områdene hvor språkene snakkes.

## Eksterne lenker
*
Ellingsøytunnelen

**Ellingsøytunnelen** er en undersjøisk veitunnel som går fra Ålesund (Nørvøya) under Ellingsøyfjorden til Hovset på Ellingsøya  med riksvei 658 i Ålesund kommune i Møre og Romsdal. Tunnelen er 3520 meter lang, den når 144 meter under havet, og største stigning er 8,5 %. Ellingsøytunnelen ble åpnet i 1987. Sammen med Valderøytunnelen ga den fergefri forbindelse mellom Ålesund og Valderøya og Vigra.

Tunnelen har også en arm til Flatholmen. Avkjørselen til Flatholmen er kun tilgjengelig dersom man kommer fra Ålesundssiden. Kommer man fra Ellingsøya må man først ut av tunnelens åpning på Ålesundssiden, og deretter inn igjen. Tunnelarmen mot Flathomen er skiltet med navnet Akslatunnelen.

Tunnelen har tre felter - ett nedover og to oppover, på hver side. Det er doble sperrelinjer i hele tunnelen.

Det er ikke tillatt for fotgjengere og syklister å ferdes i Ellingsøytunnelen. Alternativ rute for syklister er litt over 5 mil lengre og kan gå enten langs Brusdalsvatnet eller Mørkeset, deretter Stette, Taftasundsbrua og Ellingsøya.

## Se også
*Valderøytunnelen
*Giskebrua
*Alnestunnelen

### Lister
*Veitunneler i Norge
*Undersjøiske veitunneler i Norge

## Referanser


## Eksterne lenker
* Statens vegvesen: Ellingsøytunnelen
* Statens vegvesen: Klart for anleggsstart i "Ålesundstunnelene"
* The World's Longest Tunnel Page
Richard Hawley

**Richard Willis Hawley** (født 1967) er en engelsk sanger, gitarist og låtskriver.

Hawley albumdebuterte i 2001. Han var tidligere gitarist i gruppa Pulp. Albumet *Coles Corner* (2005) solgte til gull i Norge. 

Sommeren 2006 gjestet han både Norwegian Wood og Quartfestivalen.

## Diskografi
* *[[Late Night Final]]* (Setanta SET88) (2001)
* *[[Lowedges]]* (Setanta SET110) (2003) (UK #169)
* *[[Coles Corner (album)|Coles Corner]]* (Mute STUMM251) (2005) (UK #37)
* *Richard Hawley: Extended Edition* (Setanta) (2007)
* *[[Lady's Bridge (album)|Lady's Bridge]]* (Mute STUMM278) (2007) (UK #6)
* *Live at the Devil's Arse* (Mute) (2009)
* *[[Truelove's Gutter]]* (Mute STUMM312) (2009) (UK #17)
* *[[Standing at the Sky's Edge]]* (2012) (UK #3)
* *[[Hollow Meadows (album)|Hollow Meadows]]*  (2015) (UK #9)
* ''Further'' (2019) (UK #3)

## Referanser


## Eksterne lenker
* 
* 
* 
*
Kingstown

**Kingstown** er hovedstaden på Saint Vincent og Grenadinene, den har 12 909 innbyggere (2012) og er både største by og hovedhavn for Saint Vincent og Grenadinene. Kingstown ligger i distriktet (*parish*) Saint George.

## Referanser


## Eksterne lenker
*
1001 filmer du må se før du dør

***1001 filmer du må se før du dør*** (originaltittel: *1001 Movies You Must See Before You Die*) er en amerikansk bok, første utgave utgitt i 2003 av Quintet Publishing Limited. Boka inneholder, som tittelen hentyder til, 1001 filmtitler som har hatt stor betydning opp igjennom filmhistorien, som i dette utvalget utgjøres av de første 100 årene, 1902 til 2002. Boken ble oversatt til norsk av Finn  B. Larsen og utgitt på Orion Forlag i 2004.

Boka er skrevet av mange forskjellige filmkritikere fra over hele verden. Hovedredaktøren er Steven Jay Schneider.

Den åttende utgaven av boken ble utgitt i 2018 (ISBN 1788400798) på engelsk.

## Noen filmer i utvalg
De to eldste filmene i lista er Georges Méliès' film fra , *[[Reisen til månen|Reisen til månen]]* (*Le Voyage dans la Lune*) basert på romaner av Jules Verne og H.G. Wells, og Edwin S. Porters  *[[Det store togrøveriet (1903)|Det store togrøveriet]]* (*The Great Train Robbery*) fra .

Lista preges av stor spennvidde, tidsmessig, sjangermessig og geografisk. Alle kontinenter er representert. Kun én norsk film er med i det amerikanske utvalget, men flere svenske, blant dem *[[Körkarlen]]*, en svensk film fra , i regi av Victor Sjöström, og *[[Smultronstället]]*, Ingmar Bergmans film fra . Enkelte filmer er innspilt flere ganger. Historien om *[[Operafantomet#Filmer|Operafantomet]]* forekommer i flere versjoner, fra horror-versjonen *[[Ye ban ge sheng]]* fra den kinesiske regissøren Weibang Ma-Xu fra , og til Marx Brothers' elleville komedie *[[A Night at the Opera (film)|A Night at the Opera]]* som henter poenger og replikker fra samme historie. Flere av Walt Disneys tegnefilmer finnes i lista, i likhet med *[[A Hard Day's Night (film)|A Hard Day's Night]]*, den britiske Beatles-filmen fra 1964, regissert av Richard Lester.

Boken har med alle ti av Stanley Kubricks filmer etter gjennombruddet: *[[Ærens vei]]*, *[[Spartacus]]*, *[[Lolita]]*, *[[Dr. Strangelove]]*, *[[2001: En romodyssé]]*, *[[A Clockwork Orange]]*, *[[Barry Lyndon]]*, *[[Ondskapens hotell]]*, *[[Full Metal Jacket]]* og *[[Eyes Wide Shut]]*.

Omtrent 130 filmer på lista er fra perioden før annen verdenskrig. Derfra og framover i tid finnes rimelig nok hovedvekten av filmer, frem til utvalget avsluttes i 2002.

## Norske filmer
Det finnes altså kun én norsk film i boka. Det er *[[Kjærlighetens kjøtere]]* () av Hans Petter Moland. I boka er den listet under sin britiske visningstittel *Zero Kelvin*.

I den norske utgaven av boka har forlaget Orion likevel lagt til sju norske filmer:
**[[Ni liv (film)|Ni Liv]]* ()
**[[De dødes tjern]]* ()
**[[Sult (film)|Sult]]* ()
**[[Flåklypa Grand Prix]]* ()
**[[Veiviseren]]* ()
**[[Eggs]]* ()
**[[Insomnia (1997)|Insomnia]]* ()

Omtalene av disse filmene er skrevet av leder for Cinemateket, Norsk filminstitutt, Jan Langlo.

Forordet er ved Erlend Loe.

## Eksterne lenker
* The List  1001 Movies You Must See Before You Die – 2018-utgaven av listen. Inneholder 1210 filmtitler.
Tove Fjeld

**Tove Fjeld** (født 1958) er en norsk botaniker som har forsket på planters virkning på mennesker. 

Fjeld er cand. agric. i hagebruk ved Norges landbrukshøgskole i 1982. I 1989 tok hun en doktorgrad om blomsten julestjerne. Avhandlingen hadde tittelen *Undersøkelser av faktorer som påvirker holdbarheten til julebegonia*.

Fjeld ble ansatt ved Norges landbrukshøgskole i 1982. I 1995 ble hun professor i hagebruk og plantefag og fra 2003 instituttleder på Institutt for plante- og miljøvitenskap, samme sted. Hun har i de senere år vært ansatt i Fjeld Consulting, hvor hennes ektemann er daglig leder.

I 1990-årene gjennomførte hun en større undersøkelse om sammenhengen mellom planter og menneskers trivsel. Forsøket ble gjort blant ansatte i Statoil og Nordea, på Radiumhospitalet, i skoleklasser og i andre arbeidsmiljøer. Formålet med prosjektet var å avdekke mulige miljøpsykologiske effekter av planter i kontorlokaler. 

## Referanser


## Eksterne lenker
Barbara Bush

**Barbara Bush** (født **Barbara Pierce**; 8. juni 1925 i New York City i USA, død 17. april 2018 i Houston) var gift med USAs tidligere president George H.W. Bush og dermed USAs førstedame  (*first lady*). Hun var mor til tidligere president i USA George W. Bush og den tidligere guvernøren i Florida Jeb Bush. I tillegg fikk hun fire andre barn, Robin, som døde av leukemi i 1953, Neil, Marvin og Dorothy.

## Liv og virke
### Bakgrunn
Barbara Pierce vokste opp i Rye i Westchester County rett nord for New York. Hennes far Marvin var sjef for forlaget McCall, mens hennes mor Pauline, som var datter av en dommer fra Ohio, var en samfunnsengasjert hjemmeværende husmor. Hun kom senere på kostskolen Ashley Hall i Charleston i Sør-Carolina.

En av hennes forfedre, New England-kolonisten Thomas Pierce, var også forfar til USAs 14. president Franklin Pierce.

### Ekteskap og familie
Da Barbara var 16 år traff hun George H.W. Bush, og de to forlovet seg ett og et halvt år senere, rett før George dro avsted for å tjenestegjøre som pilot i andre verdenskrig. Da han kom tilbake på permisjon hadde Barbara Pierce oppgitt studiene sine ved Smith College i Northampton i Massachusetts. To uker senere, 6. januar 1945, ble de to gift.

Etter krigen fullførte George Bush studiene ved Yale-universitetet, og de flyttet til Midland i Texas. I denne perioden grunnla han et oljefirma.

De var gift i lengre tid enn noe annet presidentpar i amerikansk historie, og fikk seks barn: George, Pauline Robinson «Robin» (20. desember 1949 – 11. oktober 1953, der hun døde av leukemi), John Ellis, Neil, Marvin og Dorothy Walker.

### Politikerfrue, førstedame
Barbara Bushs liv var preget av ektemannens politiske karriere. Årene 1967–1971 var han medlem av Representantenes hus i den amerikanske Kongressen. I 1980 stilte han som presidentkandidat i republikanernes primærvalg, og ble, etter å ha innstilt sin kampanje, valgt som Ronald Reagans visepresidentkandidat. De to vant det påfølgende presidentvalget. I 1988 lanserte han sitt kandidatur til å etterfølge Reagan i presidentembedet, og slo den demokratiske utfordreren Michael Dukakis i det påfølgende presidentvalget. Han tapte presidentvalget i 1992 for den demokratiske kandidaten, Bill Clinton.

### Etter politikken
Etter presidentperioden bosatte de seg i Houston i Texas. Bush-familien har også et sommerhus i Kennebunkport i Maine.

Barbara Bush satt i styrene for AmeriCares og Mayo Clinic og stod i spissen for sin egen Barbara Bush Foundation.

Barbara Bush skrev to bøker, *Millie's Book*, 1990, og en selvbiografi, *Barbara Bush: A Memoir*, 1994.

Sønnen George W. Bush var president i USA fra 2001 til 2009, slik at Barbara er én av to førstedamer som også var mor til en president. Den andre var Abigail Adams, som var gift med president John Adams og mor til USAs sjette president John Quincy Adams.

To skoler i Texas, én i Houston og én i Dallas-forstaden Grand Prairie, er oppkalt etter henne. Det er den ene av George W. Bushs døtre også.

Barbara Bush døde 17. april 2018 i en alder av 92 år.

## Referanser


## Eksterne lenker
* 
* 
*
Andselv

**Andselv** er et tettsted og handelssentrum i Målselv kommune i Troms. Tettstedet har  innbyggere per 1. januar , og er sentrum i området Bardufoss. På slutten av 1990-tallet ble den tungt trafikkerte strekningen av  gjennom Andselv lagt utenfor sentrum, hvor det i stedet ble laget gågate.

På Andselv tar følgende hovedveier av fra europavei 6: 
*Fylkesvei 86 mot Sørreisa, Finnsnes og Senja
*Riksvei 853 mot Bardufoss lufthavn

## Referanser
Fjordgård

**Fjordgård** (Fjordgard) er et tettbebygd sted og fiskevær på Senja og i Senja kommune, Troms. Stedet ligger ved vestsiden av Ørnfjordens innløp fra Øyfjorden. Fjordgård hadde 206 innbyggere (2007), men fra 2008 har stedet hatt færre enn 200 innbyggere, og blir i henhold til SSBs definisjon dermed ikke lenger regnet som tettsted. Grunnkretsens innbyggertall for 2010 var 194. 
Stedet har veiforbindelse gjennom den 2284 meter lange Fjordgårdtunnelen samt Ørnfjordtunnelen på 875 meter langs fylkesvei 275, som går fra Mefjordbotneidet til Fjordgård.

Fjordgård er et eget poststed (9388 Fjordgard), med posttjenester i butikken. Bygda har også egen barne- og ungdomsskole, barnehage, restaurant og grendehus. I bygda ligger også Fjordgard kapell. Fjordgård er de senere år blitt en kjent turistattraksjon med de spektakulære fjellene som omringer bygden. Spesielt kjent er Segla, Barden og Hesten.

Handlingen i to av Karl Ove Knausgårds romaner, *Ute av verden* og *Min kamp 4,* foregår i Fjordgård. Bygda omtales ikke med sitt virkelige navn i romanene, men navngis senere i *Min kamp 6*.

## Grunnkrets
**Fjordgård grunnkrets** ligger lengst nordvest i kommunen og tilhører Stønnesbotn/Øyfjordområdet. Grunnkretsen omfatter hele Ørnfjorden, samt hele vestsiden av Øyfjorden. Alle innbyggerne bor i selve fiskeværet Fjordgård, som ligger ved Ørnfjorden, den innerste delen av Øyfjorden. Lenger ut i Øyfjorden ligger de fraflyttede stedene Toften, Øyfjordvær og Breivika, alle uten veiforbindelse. Areal: 31,12 km².

Innbyggertall: ca190

## Referanser
Filadelfia Arendal

**Filadelfia Arendal** er en pinsemenighet og et konferansesenter i Arendal. Menigheten ble grunnlagt i 1928. 

## Historie
Filadelfia Arendal ble dannet av en gruppe kristne, som gikk ut fra menigheten Betania Arendal, etter at T. B. Barratt besøkte Arendal i 1920-årene og forkynte om «åndsdåpen» som han hadde opplevd i Amerika. Menigheten ble offisielt stiftet den 27. juli 1928.

Møtene ble i begynnelsen holdt i lokalene til *Losje Startkad*, på Tyholmen. Den første som talte var predikant Conrad Johnsen.

Den første pastoren var Hjalmar Karlsen, han ble innsatt i tjenesten i oktober 1928.

De første årene vokste Filadelfia Arendal raskt, allerede i 1933 talte menigheten 300 medlemmer. Dette året kjøpte de også den gamle turnhallen på Hylleveien.  Her hadde de sin virksomhet frem til våren 2000, da de flyttet inn i nybygg på Harebakken. Nybygget er både menighetslokale og et konferansesenter.

Menigheten hadde 541 tilskuddstellende medlemmer i 2022.

## Referanser


## Litteratur
* Myhren, Lars Peder. 2003. *Gledesfest med multimedia. Filadelfia Arendal 75 år.* Korsets Seier, 14. februar 2003. side 31.

## Eksterne lenker
* www.filadelfia-arendal.no/
Øystein Andersen

**Øystein Andersen** (født 1965) er en norsk musiker, mest kjent som trommeslager i glam-rock gruppa Wig Wam hvor han gikk under artistnavnet «Sporty». Han har også spilt trommer i Sha-Boom og deltatt på et album med Ole I'Dole.

Andersen er utdannet innen økonomi og har arbeidet som seksjonssjef i Ericson Telecom AB, og konserncontroller i Østfold Energi AS. Fra 2012 til 2014 var han ansatt som festningsforvalter i Gamlebyen i Fredrikstad.

## Diskografi
### Wig Wam
* *[[667.. The Neighbour of the Beast]]* (2004)
* *[[Hard to Be a Rock 'n' Roller]]* (2005)
* *[[Hard to Be a Rock 'n' Roller.. in Kiev!]]* (2005)
* *[[Wig Wamania]]* (2006)
* *[[Live in Tokyo (Wig Wam)|Live in Tokyo]]* (2007)
* *[[Non Stop Rock'n'Roll]]* (2010)
* *[[Wall Street (album)|Wall Street]]* (2012)

### Sha-Boom
* *[[R.O.C.K.]]* (1988)
* *[[Dancing in Fire &ndash; The Remix Album]]* (1989)
* *[[Let's Party]]* (1990)
* *[[Fiiire! The Best of Sha-Boom]]* (2002)

### Andre plateutgivelser
* Ole I'Dole: *[[Popaganda!]]* (1985)
* Dagfinn: *Mary Jane* (1986)
* Ole Evenrud: *[[Høy og Mørk &ndash; De beste]]* (2005)

## Referanser
Maritastiftelsen

**Maritastiftelsen** er en norsk selvstendig kristen diakonal stiftelse som arbeider med rusforebyggende arbeid og å hjelpe unge personer med rusmiddelavhengighet til et liv uten rus. Maritastiftelsen ble etablert i 1984, som en fortsettelse av Leiv O. Holstads arbeid blant personer med rusmiddelavhengighet.

Maritastiftelsen har litt over 30 ansatte og omtrent 200 frivillige (ulønnede) medarbeidere i Oslo og omkringliggende områder. Maritastiftelsen driver arbeid for personer med rusmiddelavhengighet i Norge, Russland, Belarus, Serbia, Slovenia, Nord-Makedonia, Island og Danmark.

## Formål
Maritastiftelsens formål er å 
* … forhindre at ungdom begynner med rusmidler.
* … hjelpe brukere av rusmidler til et nytt og meningsfylt rusfritt liv.

## Forebyggende arbeid i norske skoler
### Maritafilmen
Maritastiftelsen er særlig kjent for sitt forebyggende arbeid i norske skoler mot bruk av illegale rusmidler. Tidligere brukere av illegale rusmidler, som har gjennomgått rehabilitering og er rusfrie, forteller om sitt liv og viser Maritafilmen.

Den første filmen *Marita* var ferdig i 1983 med støtte fra staten. Filmen har autentiske scener, og det ble diskusjoner i starten fordi filmen viste sprøytescener. Filmen var en del av skoleopplegget fra 1984 og frem til 1996, da en ny film ble produsert. Den første Marita-filmen ble sett av nærmere  skoleelever i Norge. I 1996 kom en ny film, *Marita 2*. Den er også laget av tidligere brukere av rusmidler.

### Rock mot Rus
Hans Inge Fagervik har i en årrekke besøkt norske skoler med *Rock mot Rus*, som består av musikk og samtale. Fagervik benytter rockens form, og formålet er å skape bevissthet om og holdninger til avhold fra bruk av rus hos skoleelevene. Opplegget er utarbeidet i samarbeid med fagpersoner fra skolen og politiet.

## Oppsøkende arbeid
Maritastiftelsen driver oppsøkende arbeid gjennom Maritakafeen, ungdomsarbeid og besøk i fengsel.

## Rehabilitering
Maritastiftelsen en del av paraplyorganisasjonen Stiftelsen KRAFT (fra 1992). Bokstavene i navnet KRAFT er fra **K**ristent **R**ehabiliterings**A**rbeid og **F**orebyggende **T**iltak. KRAFT samler kristne virksomheter som før drev hver for seg, til nå sammen å skape et helhetlig tilbud innen rusmiddelomsorgen. KRAFT består av Maritastiftelsen, Dreamcenter Bergen, Sørum Gård, P22, Shalam, Nappane mottak og omsorgssenter og 22B.

## Ettervern
Maritastiftelsen driver to brukthandler med fokus på arbeidsrettede tiltak/arbeidstrening. Marita Brukthandel Markveien (tidligere Maritabutikken) ble startet i 1994, og lagt ned i 2019. I samarbeid med svenske Erikshjälpen åpnet de en ny bruktbutikk på Ensjø i Oslo i 2018. Den ble flyttet til Hasle i Oslo i 2021. Marita Brukthandel Mjøndalen ble opprettet i 2011. Gjennom disse avdelingene tilbyr Maritastiftelsen årlig arbeidstrening til ca 50 personer.

## Referanser


## Eksterne lenker
* 
*
Moen (Målselv)

**Moen** (nordsamisk: *Vuollegeahči*) er et tettsted og administrasjonssenteret i Målselv kommune i Troms. Tettstedet har  innbyggere per 1. januar , og ligger langs nedre del av Målselva og er delt i to deler, Moen og Olsborg. Kommuneadministrasjonen holder til på Moen, mens skoler og det meste av forretninger ligger på Olsborg.

Her finnes Høgtun videregående skole, med studieretninger for estetiske fag. Hovedkontoret for avisa Nye Troms ligger også på Moen. , som går mellom Målsnes og Rundhaug, strekker seg gjennom hele tettstedet, og blir krysset av  midt mellom Moen og Olsborg.

## Referanser
Andslimoen

**Andslimoen** er et tettsted i Målselv kommune i Troms. Tettstedet har  innbyggere per 1. januar , og inngår i Bardufossområdet. E6 går tvers gjennom Andslimoen. I liene på vestsiden av E6 ligger boligfeltene og på østsiden et stort industriområde, samt kjøpesenteret Målselvsenteret.

Sameskolen i Troms holder også til på Andslimoen.

## Referanser
James Brown

**James Joseph Brown** (født 3. mai 1933, død 25. desember 2006) var en amerikansk artist som er anerkjent som en av de mest innflytelsesrike innen musikken på 1900-tallet. Brown var kjent som både sanger, låtskriver, bandleder og musikkprodusent, og han var en markant figur i utviklingen av gospel- og blues til soul, rhythm and blues og funk. Han la også igjen spor innen andre musikksjangre, som f.eks. rock, jazz, reggae, disco, dance, elektronisk musikk, og hiphop.

Brown begynte sin musikalske karriere i 1953, og ble verdensberømt mot slutten av 1950-tallet og begynnelsen av 1960-tallet på grunn av sine imponerende konsertopptredener og en rekke slagere. Til tross for en rekke personlige problemer og tilbakeslag, fortsatte han å produsere slagere hvert tiår til og med 1980-tallet. Brown var også aktiv innen den amerikanske politikken på 1960- og 1970-tallet, med et spesielt engasjement for afroamerikanere og fattige, samt støtte til Richard Nixon.

Brown ble innvotert i Rock and Roll Hall of Fame i 1986.

Han døde 25. desember 2006 på sykehuset Emory Crawford Long Memorial Hospital i Atlanta i Georgia av hjertesvikt grunnet komplikasjoner i forbindelse med en lungebetennelse.

## Annet
* Browns øyenbryn var kun tatoveringer.
* I desember 2004 fikk han diagnosen kreft i prostata. Han fikk behandling og overlevde.
* Albumet *Soul Survivor &ndash; The James Brown Story*, var et samarbeid med den engelske regissøren Jeremy Marre.

## Referanser


## Eksterne lenker
* 
* 
* 
*
Gerousia

**Gerousia** («de eldres råd») var det spartanske senatet som bestod av 28 medlemmer samt de to kongene. Medlemmer måtte være over 60 år og var valgt på livstid. Teoretisk sett kunne enhver spartansk borger bli valgt til medlem, men i praksis ble medlemmene utvalgt fra de viktigste aristokratiske familiene.

Gerousia forberedte forslag eller *rhetrai* som den bredere folkeforsamlingen, Apella, skulle stemme over. Gerousiaen kunne også vedta forslag som ble sendt over fra Apellaen og ble konsultert av eforene i tolkninger av loven. I tillegg fylte gerousiaen rollen som domstol for mord og hadde makten til å fordømme, gi bøter eller bannlyse.